ålefisker
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Ålefisker
Ålefisker er en fiskeorden innen klassen strålefinnefisker. Ordenen omfatter 16 ulike familier og opp mot 1000 arter.
Karakteristisk for ordenen er deres lange og slanke kropp («åleformet»), mangel på bukfinner og en lang rygg- og gattfinne som danner en sammenhengende bløtstrålet finnebrem sammen med halefinnen. Huden er naken eller med svært små, dyptsittende skjell. Gjelleåpningen er svært liten.Alle artene i ordenen har en særegen larve som kalles en leptocefal (leptocephalus). Blodet inneholder ichthyotoxin, en gift som nedbrytes ved koking.De fleste ålefisker er marine, mange lever dypt, men en del lever også i ferskvann. Dette gjelder blant annet alle artene innen ålefamilien. Les mer i Store norske leksikon fisk